Rêxistinê Cînîyanê Azadan ê Kurdîstanî (RJAK)  şîdetê serê cinîyan û serrgêra 16ê Teşrîna verêne ser o eşkerayîyêk daye.
Refarandûmê Xoserîye yê Başûrî  ra dima  qewimîyayîşê 16ê Têşrîna verêne ke dest pêkerdbi, serrêk xo dima verda. Nê demî de Xûrmatû de xeylê cinîyan  ser o hêrişê cînsîyî ameyî kerdene.
RJAKî dîyar kerd ke bajaranê Kurdîstanî ra her roje xeberê mergê cinîyan yenê û wina domna: ‘‘Goreyê ajansa ma sereyê serra 2018î ra heta nika zafê ci cinîyî 238 kesî ameyî qetilkerdene, ya zî xo kiştê. Zîhnîyeto faşîst yê şerrê  îqtîdarî  cinîyan hedef geno. Bi nê hêrişan wazenî ke waştişê azadîye ra bi ma peyser gam bidê eştene. La  xoverdayîşê ma bi qerarîye dewam keno.
VENGDAYÎŞ
RJAKî seba  serewedartişî veng da û va: ‘‘Dişmeno ke herra ma rê destê xo derg keno û ganî vera nê ma wirzê lingan ser o. Seba vernîya şîdetê vera cinîyan girewtişî ganî vernî de Başûr heme leteyê Kurdîstanî de çalakîyî bêrî viraştene. Şarê kurdî vera qetilkerdiş û şîdetî ganî dest bikero çalakîyan.‘‘
